Hannah Howells
Darparwch ddadansoddiad manwl o rôl a chymeriad ha-satan yn llyfrau Job a Sechareia.

Un o’r ffeithiau mwyaf anghrediniol am Satan yw bod diffyg cyfeirnodau Beiblaidd i'w gymeriad sydd yn meddiannu lot mawr yn ein dychmygion crefyddol. Yn wir, mae lot o bobl wedi eu synnu i ddysgu fod y ddelwedd boblogaidd o Satan fel cythraul gyda phicfforch yn cwbl absennol yn y Beibl.[footnoteRef:1] Yn lle, yn y Beibl Hebraeg, mae ha-satan yn cael ei defnyddio. Mae’n hollbwysig gallu deall y term ha-satan. Mae’r gair Saesneg ‘Diafol’ yn deillio o air Lladin Diabolus a’r Roeg diabolos. Mae’r term Groeg diabolos yn cael ei ddefnyddio yn yr LXX i gyfieithu’r term Hebraeg satan, sydd yn golygu ‘gwrthwynebydd’ neu ‘rhwystrwr.’ Yn y Beibl Hebraeg, roedd ha-satan yn wreiddiol yn enw cyffredin ond, dros amser, daeth y gair yn enw bod penodol.[footnoteRef:2] Er mae straeon Beiblaidd o ha-satan yn amrywio, mae ei rôl wastad yn un wrthwynebol. Mae ha-satan yn cael ei disgrifio fel pwrpas, nid fel enw.[footnoteRef:3] Felly, i wneud hi’n glir, y Satan gwibiog heb ffurfio eto, rydym dim ond yn weld cipolygon briff yn y Beibl Hebraeg.[footnoteRef:4] [1:  T.J. Wray, Gregory Mobley, The Birth of Satan (Efrog Newydd: Palgrave Macmillan Ltd, 2005), t. 1.]  [2:  Jeffrey Burton Russell, The Devil: Perceptions of Evil from Antiquity to Primitive Christianity (New York: Cornell University Press, 1977), t. 189.]  [3:  Wray, Mobley, The Birth of Satan, t. 1.]  [4:  Wray, Mobley, The Birth of Satan, t. 52.] 

Mae’n ymddangos fod nad oes un digwyddiad unigol a oedd wedi gyrru ha-satan ar ei chwrs gwrthdrawiad cosmig gyda Duw, ond gall un cyfeirnodi cyfres o ddigwyddiadau hanesyddol a cymdeithasol sydd yn ymddangos fod wedi cyfrannu at fetamorffosis Satan.[footnoteRef:5] Fel enghraifft, y traddodiadau ac arferion crefyddol o’r Caniateais, yr Eifftiaid ac yn bennaf o Bersia yn cael ei chyfeirnodi am ddylanwadu ar darddiad Satan i ddrygioni ac amlygrwydd.[footnoteRef:6] Felly, y mae ha-satan, ‘y gwrthwynebwr’ yn dod i fod yn gorfforiad o ddrygioni, ond eto, mae’r proses yma yn un araf ac un esblygiadol. Mae ei nodweddion megis corn, cynffon coch gyda phicfforch heb fateroli am ganrifoedd wedyn.[footnoteRef:7] Yn y traethawd yma, byddaf yn trafod rôl a chymeriad ha-satan yn llyfrau Job 1-2 a Sechareia 3. I gychwyn, cawn ni edrych at ha-satan yn llyfr Job. [5:  Wray, Mobley, The Birth of Satan, t. 1.]  [6:  Wray, Mobley, The Birth of Satan, t. 1.]  [7:  Wray, Mobley, The Birth of Satan, t. 1.] 

Mae llyfr Job yn hollbwysig am fod yn ganolog am y datblygiad o ha-satan.[footnoteRef:8] Mewn crynodeb, mae llyfr Job yn adrodd stori o ddyn cyfiawn a chyfoethog o ran teulu ac eiddo sydd yn ofalus i osgoi unrhyw ddrygioni. Mae Duw yn brolio am ddaioni Job, ond mae ha-satan yn dadlau yn unig mae Job yn dda yw oherwydd mae Duw wedi ei bendithio’n ddigonedd. Felly, gan dybio roedd y llyfr Job wedi cael eu hysgrifennu ar ôl y Gaethglud, rhwng 530 a 400 CC, y llyfr yma yn cynrychioli ffordd am Hebreaid anghytunol i ymladd a’r cwestiwn o ai Duw wedi trin Israel gyda chyfiawnder.[footnoteRef:9] Yn llyfr Job, dyma le rydym yn weld ymddangosiad cyntaf o ha-satan, o dan adain Yahweh, fel rhyw fath o erlynydd pennaf yn y llys brenhinol.[footnoteRef:10] Gydag ategu'r cysyniad o lys brenhinol yn y prolog i’r llyfr Job, mae'r ysgrifennydd wedi cymryd cam arall o amddiffyn Yahweh oddi wrth y busnes anniben o ddrygioni.[footnoteRef:11] Gellir dadlau mae début ha-satan fel cymeriad yn llyfr Job yn awgrymu ffocws newydd am y boenedigaeth a themtasiwn o fodau dynol.[footnoteRef:12] Mae rôl ha-satan, yw eistedd yn y llys brenhinol ac i chwarae beth rydym yn alw ‘Adfocad y Diafol’, a'i phwerau yn cysgodi'r pwerau mae’r Diafol yn mabwysiadu yn y Testament Newydd.[footnoteRef:13] [8:  Peter Stanford, The Devil: A Biography (London: Arrow Books, 2003), t. 34.]  [9:  T.J. Wray, Gregory Mobley, The Birth of Satan, t. 59.]  [10:  Stanford, The Devil: A Biography, t. 8.]  [11:  Stanford, The Devil: A Biography, t. 42.]  [12:  Stanford, The Devil: A Biography, t. 42.]  [13:  Stanford, The Devil: A Biography, t. 42.] 

Mae rôl ha-satan yn llyfr Job yw profi cyfanrwydd o ddyn cyfiawn. Rydym yn cael ei croesawi i ha-satan yn gyntaf mewn cyfarfod o’r cyngor nefol. Mae Job 1:6 yn darllen ‘Daeth y dydd i’r bodau nefol ymddangos o flaen yr Arglwydd, a daeth Satan (ha-satan) hefyd gyda hwy.’ O olwg cyntaf, mae’n fel mae ha-satan yn ben ‘elohim (Mab Duw), ac yn un o’r aelodau o’r cyngor nefol. Felly, dyletswydd ha-satan yn crwydro’r ddaear mewn modd o malak Yahweh (Negesydd Yahweh).[footnoteRef:14] Mae Duw yn ofyn i ha-satan yn Job 1:7 ‘“O ble y daethost ti?” Atebodd Satan (ha-satan) yr Arglwydd a dweud, “O fynd yma ac acw hyd y ddaear a thramwyo drosti.’ Mae’n ymddangos yma fod gan ha-satan rôl a swyddogaeth arbennig yn y llywodraeth ddwyfol, i archwilio mewn i rinweddau bodau dynol.[footnoteRef:15] Gellir dadlau mae rôl ha-satan yn y llys dwyfol fel teitl swydd, fel asiant cudd-wybodaeth a oedd nifer o Iddewon wedi gwybod ac wedi casáu. Roedd yr heddlu cudd a swyddogion cudd-wybodaeth o dan reolaeth Brenin Persia yn crwydro o gwmpas yr ymerodraeth fel ‘Llygaid y Brenin’ neu ‘Clust y Brenin’ i geisio ffeindio arwyddion o anffyddloniaid.[footnoteRef:16] [14:  Stanford, The Devil: A Biography, t. 42.]  [15:  Wray, Mobley, The Birth of Satan, t. 60.]  [16:  Elaine Pagels, The Origins of Satan (Efrog Newydd: Vintage Books, 1996), t. 41.] 

Mae cwestiwn nesaf Duw, er hynny, yn newid y dynamig ac yn cychwyn y trasiedi dilynol.[footnoteRef:17] Mae Job 1:8 yn darllen ‘Dywedodd yr Arglwydd wrth Satan (ha-satan), “A sylwaist ar fy ngwas Job? Nid oes neb tebyg iddo ar y ddaear, gŵr cywir ac uniawn, yn ofni Duw ac yn cefnu ar ddrwg.’ Cofio, dyma Dduw yn siarad. Roedd Duw i raddau wedi gwahodd ha-satan i brofi ffydd Job, fel teitl swydd, ‘the cosmic attorney general, to open a file on Job.’[footnoteRef:18] Mae ha-satan yn dadlau gyda Duw gan ddweud bydd Job ‘yna’n sicr fe’th felltithia yn dy wyneb.’ (Job 1:11). O ganlyniad, mae Duw yn caniatáu ha-satan cymryd lawr y ffiniau sydd yn amddiffyn Job er mwyn profi ei ffydd. Dywedodd Duw yn Job 1:12 ‘Wele’r cyfan sydd ganddo yn dy law di, ond iti beidio â chyffwrdd ag ef ei hun.’ Gwelwn felly, mae rôl ha-satan yn brolog llyfr Job yw gweinyddu profiadau i gynorthwyo Duw i ffeindio allan os mae rhinweddau dynion yn wir. Nid yw ha-satan yn gweithredu heb ganiatâd Duw, ac mae’n ymwybodol fod angen ufuddhau ei rheolau.[footnoteRef:19] Gwelwn ryw fath o bartneriaeth, dealltwriaeth gilyddol rhwng Duw ac ha-satan, am fod Duw wedi caniatáu ha-satan i ddaduno’r strwythur bywyd o’r dyn cyfiawn yma. [17:  Wray, Mobley, The Birth of Satan, t. 60.]  [18:  Wray, Mobley, The Birth of Satan, t. 60.]  [19:  Wray, Mobley, The Birth of Satan, t. 63.] 

Bu rai yn weld rôl ha-satan mewn llyfr Job fel ‘erlynydd’ neu ‘ymosodwr’ wrth i ha-satan lansio ymosodiadau tuag at Job.[footnoteRef:20] Wnaeth nifer o anffodion digwydd i Job mewn dwylo ha-satan gyda chaniatâd Duw. Mae ei wartheg wedi cael ei dwyn, ei gweision wedi cael ei llofruddio, a bu farw plant. Gellir gweld mae rôl ha-satan o fod yn ‘ymosodwr’ yn siwtio yr ymosodiad ar Job wrth iddo ddioddef y golled o’i theulu a’i eiddo. Er hyn, wnaeth Job profi ha-satan yn anghywir wrth i Job 1:22 darllen ‘yn hyn i gyd ni phechodd Job, nag weld bai ar Dduw.’ Ond, nad oedd ha-satan wedi gorffen profi Job. Ceir ailadrodd o Job 1 mewn Job 2, lle mae ha-satan a Duw yn cael yr un sgwrs. Yn wahanol, mae ha-satan yn dweud wrth Dduw mae angen cymryd cam ymhellach i brofi ffydd Job ‘croen am groen! Fe rydd dyn y cyfan sydd ganddo am ei einioes. Ond Estyn di dy law a chyffwrdd a’i esgyrn a’i gnawd; yna’n sicr fe’th felltithia yn dy wyneb.’ (Job 2:2-5). Eto, gwelwn Dduw yn cydweithio a ha-satan wrth i Dduw cytuno gyda ha-satan. Mae Job 2:6 darllen ‘Dywedodd yr Arglwydd wrth Satan (ha-satan), “Wele ef yn dy law; yn unig arbed ei einioes.”’ Gwelwn mai ha-satan yn weld Duw gydag awdurdod wrth iddo angen cael caniatâd unwaith eto i brofi Job ymhellach. Unwaith eto, gwelwn ddealltwriaeth gilyddol rhwng ha-satan a Duw. [20:  Ryan Stokes, ‘Satan, YHWH’S Executioner’, JBL 133, No. 2, (Journal of Biblical Literature, 2014), <https://web-a-ebscohost-com.ezproxy.uwtsd.ac.uk/ehost/pdfviewer/pdfviewer?vid=1&sid=84cb47df-fa4d-42c3-a3df-4b0687b2ee22%40sdc-v-sessmgr05>, (Dyddiad Mynediad 27/02/19), t. 267.] 

Mae ha-satan yn achosi poen corfforol i Job, ‘trawyd Job a chornwydydd blin o wadn ei droed i’w gorun.’ (Job 2:7). Er holl ddioddefaint Job a achoswyd gan ha-satan a oedd wedi cael ei phrofi gan Dduw, mae Job 2:11 yn darllen ‘yn hyn i gyd ni phechodd Job a gair o’i enau.’ Mae’n bwysig tynnu sylw at y ffaith, trwy gydol Job 1-2, mae ha-satan wedi gweithredu yn erbyn Job a dal wedi ystyried fel angel ac fel aelod o’r llys nefol, gwas ufudd Duw.[footnoteRef:21] Fodd bynnag, rydym yn gallu gweld mae’r nodweddion yma gan ha-satan a bydd yn datblygu mewn i gymeriad yn y Testament Newydd yn barod yn gallu cael ei chanfod, yr eisiau am achosi poen a phrofi cyfiawnder bodau dynol.[footnoteRef:22] [21:  Pagels, The Origins of Satan, t. 42.]  [22:  Trevor Ling, The Significance of Satan: New Testament Demonology and its Contemporary Relevance, (London: S.P.C.K Publishers, 1961), td. 6.] 

Mae stori Job yn marcio trobwynt arwyddocaol wrth archwilio mewn i gymeriad a rôl ha-satan. Mae yna dystiolaeth fod ha-satan yn gweithredu ar ran Duw, ond yn un cam i ffwrdd o actio’n unigol. Er mae ha-satan mewn llyfr Job yn cael ei nodi fel rhan o’r cyngor dwyfol, mae ha-satan hefyd yn edrych fel rhyw fath o ffigwr annibynnol wrth iddo deithio’r ddaear a tharfu ar fywyd o ddyn cyfiawn.[footnoteRef:23] Gwelwn ryw fath o falchder gyda chymeriad ha-satan, ac os mae Duw yn profi Job, gall un dadlau mae ha-satan yn profi Duw.[footnoteRef:24]  [23:  Wray, Mobley, The Birth of Satan, t. 64.]  [24:  Wray, Mobley, The Birth of Satan, t. 64.] 

Mae’r ymddangosiad nesaf o gymeriad goruwchnaturiol ha-satan yn gallu cael ei ffeindio yn Ysgrythurau Hebraeg ar ôl y Gaethglud, ymhlith y proffwydoliaethau o Sechareia. Ceir pedwar gweledigaeth yn llyfr Sechareia, ond o ran archwilio rôl a chymeriad ha-satan, rhaid edrych at Sechareia 3. Mae Sechariah 3 yn cychwyn gyda gweledigaeth sydd yn dyddio’n benodol i ganol mis Chwefror yn y flwyddyn 519 CC.[footnoteRef:25] Mae’r lleoliad yn Sechareia 3 yn debyg i’r prolog yn llyfr Job, gyda’r ffaith mae’n cymryd lle mewn cyfarfod o’r cyngor dwyfol yn y deyrnas nefol.[footnoteRef:26]  [25:  Henry Ansgar Kelly, Satan: A Biography (Cambridge: Cambridge University Press, 2006), td. 23.]  [26:  Wray, Mobley, The Birth of Satan, t. 64.] 

Mae Sechareia 3:1 yn darllen ‘Yna dangosodd imi Josua'r archoffeiriad, yn sefyll o flaen angel yr Arglwydd, a Satan (ha-satan) yn sefyll ar ei ddeheulaw i’w gyhuddo.’ Gwelwn ryw fath o osodiad cyfreithiol yma.[footnoteRef:27] Mae’r cyfarfod o’r cyngor nefol yn cynnwys Duw, Angylion yr Arglwydd ac ha-satan, sydd yn atgyfnerthu’r ffaith mae gan ha-satan rôl a sedd fel un o aelodau o’r cyngor dwyfol. Gwelwn ha-satan yn cymryd y rôl o fod yn ‘cyhuddwr’ wrth iddo sefyll yn erbyn Josua i'w gyhuddo.[footnoteRef:28] Gellir dadlau mae rôl a chymeriad o ha-satan yma yn debyg i’r cyfeiriad o’r gosb eithaf (cf. Num 22:22, 32, 2 Sam 19:23).[footnoteRef:29] Yn y rhannau yma, yr ymosodwr yn gweithredu fel ‘erlynydd.’ Mae Ryan Stokes yn dadlau mae’r cysyniad yma yn debyg i ha-satan yn Sechareia 3, fel mae ha-satan yn sefyll gyda Duw i farnu Josua a bod angen newid y darn Sechareia 3:1  i ddarllen ‘Satan (ha-satan) yn sefyll ar ei ddeheulaw i’w ddienyddio’.[footnoteRef:30] Ond, gellir dadlau mae’r term ‘Adfocad y Diafol’ yn ffitio rôl ha-satan yn well nag arsylliad Stokes, am fod rôl ha-satan yma yw procio, profi a chyhuddo Josua o blaen yr archoffeiriad, nid dienyddio.[footnoteRef:31] [27:  David L. Petersen, Haggai and Zechariah 1-8: A Commentary (Westminster: John Knox Press, 1984), t. 182.]  [28:  Kelly, Satan: A Biography, t. 25.]  [29:  Stokes, ‘Satan, YHWH’S Executioner’, t. 264]  [30:  Stokes, ‘Satan, YHWH’S Executioner’, t. 264.]  [31:  Wray, Mobley, The Birth of Satan, t. 65.] 

Mae Sechareia 3:2-3 yn datgan ‘A dywedodd yr Arglwydd wrth Satan (ha-satan), “Y mae’r Arglwydd yn dy geryddu di, Satan (ha satan); yr Arglwydd, yr un a ddewisodd Jerwsalem, sy’n dy geryddu di. Onid marworyn wedi ei arbed o’r tan yw hwn?’ Gwelwn mai Yahweh yn galluogi ha-satan i sefyll a siarad o flaen y llys nefol, am fod ei rôl yw rhan o’r cyngor nefol a'i barn yn bwysig. Yma mae ha-satan yn fentio ei sbeit ar ddinas sanctaidd Jerwsalem, ac felly yn rhyw fath o ffordd anuniongyrchol o amlygiad o Dduw ei hun.[footnoteRef:32] Gellir dadlau mae ha-satan yn cymryd rhinweddau sinistr, a'i rôl yn cychwyn i newid o asiant Duw i'w wrthwynebwr.[footnoteRef:33] Yma, mae ha-satan yn bod goruwchnaturiol sydd ddim yn unig yn actio fel gwrthwynebydd ond mae ei natur a'i enw fel y rhai sydd yn wrthwynebydd.[footnoteRef:34]  Er hyn, gellir dadlau, roedd ha-satan yn unig yn gweithredu ei rôl o fod yn gyhuddwr wrth iddo gosbi Josua am ei bechodau. Nid oedd unrhyw fwriad maleisus, efallai roedd ha-satan wedi camddeall roedd Yahweh eisiau fod yn dosturiol.[footnoteRef:35] Mae’r rhan yma yn hollbwysig am fod er mae ha-satan yn golygu enw cyffredin, mae’r cysyniad o bersonoliaeth yn cael ei throsglwyddo.[footnoteRef:36] [32:  Russell, The Devil, t. 191.]  [33:  Pagels, The Origins of Satan, t. 44.]  [34:  Russell, The Devil, t. 190.]  [35:  Russell, The Devil, t. 191.]  [36:  Russell, The Devil, t. 190.] 


O ran beth oedd yn dilyn, nid oedd cyhuddiadau ha-satan o gamweddau wedi cael ei gwrthod, yn lle nhw wedi cael ei chydnabod a'i maddau.[footnoteRef:37] Wnaeth Josua ddod i’r llys dwyfol mewn dillad brwnt a oedd yn cynrychioli fod Josua yn alar dros drychineb cenedlaethol a bod ef yn gyfaddefiad o’i euogrwydd ac yn edifarhau oherwydd hyn.[footnoteRef:38] Mae Sechareia 3:3 yn darllen ‘yr oedd Josua yn sefyll o flaen yr angel mewn dillad budron.’ Gellir dadlau mae gweithgareddau ha-satan yn edrych fel bod yn gysylltiedig mewn rhyw ffordd gyda’r ffaith mae Josua yn gwisgo dillad budron, sydd yn gydymaith gyda’r archoffeiriad camwedd.[footnoteRef:39] Wnaeth yr Angel yr Arglwydd tynnu dillad budron oddi wrth Josua gan ddatgan ‘Edrych fel y symudais dy euogrwydd oddi wrthyt, ac fe’th wisgaf â gwisgoedd gwynion.’ (Sechareia 3:4-5). Mae’r darn yn parhau gyda sgwrs rhwng Duw, Angel yr Arglwydd a Josua. Nid oes unrhyw sôn am ha-satan yn y rhan yma, ac felly unrhyw ymglymiad gyda ha-satan yn aneglur.[footnoteRef:40] O ran rôl a chymeriad ha-satan yn Sechareia 3, gellir dadlau mae ha-satan yn actio fel gwrthwynebwr Duw mewn gosodiad fforensig.[footnoteRef:41] Er nid yw ha-satan wedi datblygu’n gyfan fel ffigwr annibynnol, rydym yn gallu gweld yn Sechareia 3 y dechreuad o’r beth yn hwyrach y cyfwynebiad parhaol rhwng Satan a Duw.[footnoteRef:42] [37:  Kelly, Satan: A Biography, t. 25.]  [38:  Kelly, Satan: A Biography, t. 25.]  [39:  Stokes, ‘Satan, YHWH’S Executioner’, t. 263.]  [40:  Kelly, Satan: A Biography, t. 25.]  [41:  Wray, Mobley, The Birth of Satan, t. 66.]  [42:  Wray, Mobley, The Birth of Satan, t. 66.] 

Wrth ddadansoddi rôl a chymeriad ha-satan yn llyfr Job 1-2 ac Sechareia 3, gwelwn nodweddion sydd yn debyg a chyferbyniadau. Gellir dadlau mae ha-satan yn llyfr Job 1-2 ac Sechareia 3 yn gweithredu fel ‘Llygaid o’r Brenin’, yn wylwyr am yr ymddygiad da a drwg ar y ddaear i adrodd dol i’r bencadlys ddwyfol.[footnoteRef:43] Ym 1939, wnaeth Adolphe Lods ddadansoddi'r ymddangosiadau o ha-satan yn llyfrau Job a Sechareia, gyda’r bwriad o ganfod a yw’r cymeriad yn cyfateb i weinidogion y llywodraeth yn unrhyw o’r teyrnasoedd cyfagos neu ffigyrau goruwchnaturiol yng nghrefyddau’r Hen Ddwyrain Agos.[footnoteRef:44] Wnaeth Lods dod i gasgliad fod cymeriad ha-satan yn cyfateb i ffigwr a oedd Sechareia wedi awgrymu, hynny yw yn gyffredin o fewn llywodraethau’r Hen Fyd, yr arolygydd swyddogol a’r hysbyswr a gyflogwyd gan yr awdurdodau canolog. Ar gyfer llyfr Job, roedd Lods wedi ffeindio mae ha-satan yn cynrychioli ffigyrau yn y llywodraeth ddynol, yn bennaf arolygwyr swyddogol sydd yn gweithio ar gyfer awdurdod canolog.[footnoteRef:45]  [43:  Kelly, Satan: A Biography, t. 27.]  [44:  Kelly, Satan: A Biography, t. 25.]  [45:  Kelly, Satan: A Biography, t. 26.] 

Gan gymryd y disgrifiad o ha-satan mewn llyfr Job 1-2 ac y portread o Sechareia 3, mae’n cadarnhau'r ddelwedd fod ha-satan yn aelod o’r llywodraeth ddwyfol gyda’r rôl ‘thankless but essential of examining the moral integrity of superficially pious mortals.’[footnoteRef:46] Er hyn, yn Sechareia 3, ceir awgrymiadau o wrthwynebiad rhwng ha-satan a Duw, yn lle o ha-satan yn gweithio fel arf o ewyllys Duw yn llyfr Job 1-2.[footnoteRef:47]  [46:  Wray, Mobley, The Birth of Satan, t. 65]  [47:  Russell, The Devil, t. 200.] 

